**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr. 37009 / 8363 / 03.07.2024**

**R E F E R A T D E A P R O B A R E**

**privind darea în folosință gratuită a unor bunuri aparținând Municipiului Târgu Mureș către Spitalul Clinic Județean de Urgență Târgu Mureș**

În urma închiderii centralelor termice, ceea ce a condus la intrarea în insolvenţă a operatorului de energie termică în Tg. Mureş, bunurile mobile din proprietatea Municipiului Tg. Mureş aflate în aceste centrale, precum şi în aria deservită de acestea (*reţele termice exterioare şi cămine de vizitare, echipamente de măsurare a energiei termice*) au rămas fără obiect de activitate.

Prin Hotărârea Consiliului local al Municipiului Tg. Mureș nr. 263/15.10.2015 *privind aprobarea transmiterii bunurilor din patrimoniul Municipiului Târgu Mureș, în administrare și gestiune la S.C. Locativ S.A., bunuri din zona de termie ce au fost gestionate de S.C. Energomur S.A. până în anul 2010, respectiv de S.C. RFV (E-STAR) Energy S.A. și S.C. Locativ S.A.*, s-a aprobat predarea în gestiunea/administrarea S.C. Locativ S.A. a bunurilor situate în centralele termice, reţelele termice, subsolul blocurilor, curtea clădirii Municipiului din Str. Kós Károly nr. 1/B.

În anul 2021, Spitalul Clinic Județean de Urgență Târgu Mureș, prin adresa cu nr. ST.2003/02.11.2021 și adresa nr. 22964/04.11.2021, înregistrată la Municipiul Târgu Mureș sub nr. 78932/9824/05.11.2021, a solicitat transferul instalațiilor/echipamentelor, care au fost demontate din centrala termică CT5 –Tudor Vladimirescu (*strada Prieteniei 7*) în baza H.C.L. nr. 130/2021 *privind darea în folosinţă gratuită către Parohia Reformată IX a terenului şi a construcţiei aflate în domeniul public al municipiului Târgu Mureş situat în str. Prieteniei nr.7*, care sunt depozitate în incinta Administrației Domeniului Public (*str. Kós Károly nr. 1/B*) și în CT6-Tudor Vladimirescu (*str. Rodniciei nr. 8*). De asemenea, Spitalul Clinic Județean de Urgență Târgu Mureș a mai solicitat la data respectivă transferul instalațiilor/echipamentelor și din centralele termice situate în B-dul 1848 nr. 49, în strada Cugir nr. 5 și în strada Săvinești nr. 16, în baza H.G. nr. 841 din 23 octombrie 1995 *privind procedurile de transmitere fără plată şi de valorificare a bunurilor aparţinând instituţiilor publice.*

Drept urmare a solicitării Spitalului Clinic Județean de Urgență Târgu Mureș, consiliul local a aprobat **H.C.L. nr. 235 din 30.06.2022**, prin care s-a acordat darea în folosință gratuită a bunurilor, pe o perioadă de 1 an de zile, cu posibilitate de prelungire. În baza acelui act administrativ, s-a încheiat **Contractul de comodat nr. 18184 din 15.07.2022**, care a fost prelungit prin act adițional până la data de **15.07.2024**.

Prin adresa cu nr. ST 1711/18.06.2024, înregistrată la S.P.A.D.P. sub nr. 34813/7923/21.06.2024, Spitalul Clinic Județean de Urgență Târgu Mureș a solicitat prelungirea cu încă un an a Contractului de comodat, motivând că echipamentele cuprinse în Anexa 1 a hotărârii le sunt necesare pentru realizarea obiectivului de investiții ”*Modernizare și reabilitare centrala termică, stație de pompare apă și instalații de pompare apă caldă, Târgu Mureș str. Gh. Marinescu nr. 50*”.

Întrucât solicitarea comodatarului nu a fost formulată cu 30 de zile înainte de expirarea contractului (*în conformitate cu termenul precizat la art. 5 coroborat cu art. 21 din Contract*), prelungirea acestuia nefiind posibilă în condițiile clauzelor de comun agreate, propunem aprobarea încheierii unui nou Contract de comodat, în aceleași condiții, care să își producă efectele odată cu expirarea contractului în vigoare, respectiv după data de 15.07.2024.

Ca și temei legal, amintim că, în conformitate cu prevederile Anexei 1, art.1 din H.G. nr. 841/1995 “*Pot fi transmise, fără plată, orice fel de bunuri aflate* ***în stare de funcționare****, indiferent de durata de folosință, dacă acestea nu mai sunt necesare instituției publice care le are în administrare, dar care pot fi folosite în continuare de altă instituție publică sau dacă, potrivit reglemantărilor în vigoare, instituția nu mai are dreptul să utilizeze bunul respectiv”.*

Având în vedere cele mai sus expuse, supunem aprobării Consiliului local proiectul de hotărâre alăturat.

**Aviz favorabil al Administrației Domeniului Public**

**Director ADP**

**ing. Moldovan Florian**

**Șef Serviciu Juridic și Avize A.D.P.**

**C.j. Codarcea Roxana**

Întocmit,

C.j. Tudor Făgărășan

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice)\*

**CONSILIUL LOCAL MUNICIPAL TÂRGU MUREȘ**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**privind darea în folosință gratuită a unor bunuri aparținând Municipiului Târgu Mureș către Spitalul Clinic Județean de Urgență Târgu Mureș**

**Având în vedere:**

a) Referatul de aprobare nr. 37009/8363/03.07.2024 inițiat de Primar prin Serviciul Public Administrația Domeniului Public *privind darea în folosință gratuită a unor bunuri aparținând Municipiului Târgu Mureș către Spitalul Clinic Județean de Urgență Târgu Mureș*

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală;

d) Raportul Direcției Economice;

**În conformitate cu prevederile:**

* H.G. nr. 841 din 23 octombrie 1995 *privind procedurile de transmitere fără plată şi de valorificare a bunurilor apartinand instituţiilor publce*, cu modificările și completările ulterioare;
* H.C.L. nr. 235 din 30 iunie 2022 *privind darea în folosință gratuită a unor bunuri aparținând Municipiului Târgu Mureș către Spitalul Clinic Județean de Urgență Târgu Mureș*;

În temeiul art. 129, alin. (1), alin. (2), lit. “c” și ”e”, alin. (6), lit. b), alin. (9), lit. c), ale art. 139, alin. (1), art. 196, alin. (1), lit. a) si ale art. 243, alin. (1), lit. a) din O.U.G. nr. 57/2019 privind Codul Administrativ,

**H o t ă r ă ș t e:**

**Art. 1.** Se aprobă darea în folosință gratuită, prin Contract de comodat, a bunurilor aparținând Municipiului Târgu Mureș, cuprinse în Anexa nr. 1, în valoare totală de 3.473.957,17 lei, către Spitalul Clinic Județean de Urgență Târgu Mureș pentru o perioadă de 1 an de zile.

**Art. 2.** Se mandatează Primarul Municipiului Târgu Mureș**,** Soós Zoltán, cu semnarea Contractului de comodat, în conformitate cu modelul prezentat în Anexa nr. 2 la prezenta hotărâre.

**Art.** **3.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Direcţia Economică, Serviciul Public Administraţia Domeniului Public şi S.C. Locativ SA.

**Art. 4.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Direcţiei Economice;
* Serviciului Public Administraţiei Domeniului Public;
* S.C. Locativ S.A.;
* Spitalului Clinic Județean de Urgență Târgu Mureș.

**Viză de legalitate**

**Secretarul General al Municipiului Târgu Mureș**

**BORDI KINGA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**